**SZÜLETÉSI NÉV MEGVÁLTOZTATÁSA**

Születési családi és/vagy születési utónév megváltoztatását az anyakönyvi ügyekért felelős miniszter engedélyezheti.

A kérelem személyesen, lakóhelytől függetlenül, bármely települési önkormányzat anyakönyvvezetőjéhez vagy közvetlenül a kérelem elbírálására jogosult Budapest Főváros Kormányhivatala Állampolgársági és Anyakönyvi Főosztály Névváltoztatási Osztályához nyújtható be.

Külföldön élő magyar állampolgár esetén bármely hivatásos konzuli tisztviselő előtt benyújtható a kérelem.

A kérelemhez mellékelni kell a kérelmező, valamint azon személyek anyakönyvi kivonatát, akiknek anyakönyvi bejegyzését a névváltoztatás érinti (születési és házassági anyakönyvi kivonat).

Amennyiben élő személy családi nevének viselésére irányul a kérelem, az érintett személy hozzájárulása, elhalt személy családi nevének viselése esetén a halotti anyakönyvi kivonat bemutatása szükséges.

Nagykorú kérelmező esetén:

Személyazonosításra, magyar állampolgárság igazolására alkalmas okmányok: személyazonosító igazolvány, vezetői engedély vagy útlevél, és lakcímet és személyi azonosítót igazoló hatósági igazolvány.

Kiskorú kérelmező esetén:

A szülői felügyeletet gyakorló szülők együttes személyes megjelenése szükségesek a kérelem benyújtásához:

Amennyiben a kiskorú a 14. életévet betöltötte, személyes megjelenése és a személyazonosításra alkalmas okmány bemutatása is szükséges.

Személyazonosításra, magyar állampolgárság igazolására alkalmas okmányok: személyazonosító igazolvány, vezetői engedély vagy útlevél, és lakcímet és személyi azonosítót igazoló hatósági igazolvány.

A születési név megváltoztatására irányuló kérelem igazgatási szolgáltatási díja 10.000 Ft, melyet átutalással kell megfizetni a

Budapest Főváros Kormányhivatala (BFKH) Előirányzat-felhasználási keretszámlájára.

• Átutalás összege: 10.000 forint

• Számlaszám: 10023002-00299592-00000000

• Kedvezményezett neve: Budapest Főváros Kormányhivatala

• Közlemény: „névváltoztatás” megjelölése, továbbá a névváltoztatással érintett személy házassági és születési neve (kiskorú vagy gondnokolt esetén nem a befizetést teljesítő személy nevét kell feltüntetni, hanem a névváltoztatással érintett személy nevét)

Az átutalás megtörténtének igazolására szolgáló banki visszaigazolás másolatát a névváltoztatási kérelemhez csatolni szükséges.

Az érintettek az új születési nevet a névváltoztatást engedélyező határozat meghozatalát követő 16. naptól jogosultak és kötelesek viselni, az okmányok cseréjéről haladéktalanul gondoskodniuk kell. A megváltozott adatokat tartalmazó anyakönyvi kivonat kiállítása kérelmezhető bármely települési önkormányzat anyakönyvvezetőjénél személyesen vagy postai úton.

Az anyakönyvi kivonat és a hatósági bizonyítvány kiállítása illetékmentes.